CELEX: 62014TN0076
Language: el
Date: 2014-02-04 00:00:00
Title: Υπόθεση T-76/14: Προσφυγή της 4ης Φεβρουαρίου 2014 — Morningstar κατά Επιτροπής

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/45
            
         Προσφυγή της 4ης Φεβρουαρίου 2014 — Morningstar κατά Επιτροπής
   (Υπόθεση T-76/14)
   2014/C 135/57
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Morningstar, Inc. (Σικάγο, Ηνωμένες Πολιτείες) (εκπρόσωποι: S. Kinsella, K. Daly και P. Harrison, solicitors)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής στην υπόθεση COMP/39.654 — Κωδικοί χρηματοπιστωτικών μέσων reuters, η οποία φέρει την ημερομηνία 20 Δεκεμβρίου 2012 και δημοσιεύθηκε στην Επίσημη Εφημερίδα στις 12 Νοεμβρίου 2013 (ΕΕ C 326, σ. 4)·
            
         
               —
            
            
               να καταδικάσει την Επιτροπή στα δικαστικά έξοδα· και
            
         
               —
            
            
               να διατάξει οποιοδήποτε άλλο μέτρο κρίνει πρόσφορο.
            
         
      Λόγοι ακυρώσεως και κύρια επιχειρήματα
   
   Στην παρούσα υπόθεση, η προσφεύγουσα ζητεί την ακύρωση της αποφάσεως της Επιτροπής που εκδόθηκε στο πλαίσιο της υποθέσεως COMP/39.654 — Κωδικοί χρηματοπιστωτικών μέσων reuters σχετικά με διαδικασία βάσει του άρθρου 102 ΣΛΕΕ και του άρθρου 54 ΕΟΧ, όσον αφορά πρακτικές της εταιρείας Thomson Reuters οι οποίες δημιουργούσαν εμπόδια για τη μεταπήδηση από ένα σε άλλο ενοποιημένο σύστημα διαβιβάσεως πληροφοριών σε πραγματικό χρόνο. Με την προσβαλλόμενη απόφαση, η Επιτροπή κατέστησε, σύμφωνα με το άρθρο 9 του κανονισμού (EΚ) 1/2003 (1) του Συμβουλίου, υποχρεωτικές για την Thomson Reuters ορισμένες δεσμεύσεις και έκρινε ότι πλέον δεν συντρέχουν λόγοι να ενεργήσει η Επιτροπή. Η προσφεύγουσα είναι ανταγωνίστρια της Thomson Reuters.
   Η προσφεύγουσα διατυπώνει τέσσερις λόγους ακυρώσεως.
   
               1.
            
            
               Με τον πρώτο διατείνεται ότι η Επιτροπή υπέπεσε σε πρόδηλη πλάνη εκτιμήσεως εκδίδοντας την απόφασή της, δεδομένου ότι οι δεσμεύσεις προφανώς δεν επαρκούν για την αντιμετώπιση των προβλημάτων ανταγωνισμού που προσδιορίζει η εν λόγω απόφαση.
            
         
               2.
            
            
               Με τον δεύτερο υποστηρίζει ότι η Επιτροπή ενήργησε ultra vires δεδομένου ότι υπερέβη τις εξουσίες που της έχει παράσχει το Ευρωπαϊκό Συμβούλιο και, κατά συνέπεια, η απόφασή της στερείται κατάλληλης νομικής βάσεως.
            
         
               3.
            
            
               Με τον τρίτο προβάλλει ότι η απόφαση παραβιάζει την αρχή της αναλογικότητας.
            
         
               4.
            
            
               Με τον τέταρτο διατείνεται ότι στην απόφασή της η Επιτροπή παρέβη την υποχρέωση αιτιολογήσεως.
            
         
      (1)  Κανονισμός (EΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ 2003, L 1, σ. 1).